Viimastel aastatel on üks väga mõjukas majandus- ja turu-uuringutega tegelev korporatsioon, kelle peamiselt rahvusvahelistest korporatsioonidest koosnev klientide portfell on tõsiselt austustäratav, avaldanud väga põhjaliku majandusanalüüsi F1-tiimide eelarvete, sponsorite jms kohta. Nende selle aasta raportist selgub, et kui võrrelda tiimide tänavusi eelarveid näiteks 2006. aasta omaga, mil majandus õitses kogu maailmas ja F1-sarjas räägiti veel priiskamise lõpetamisest vaid ääri-veeri, siis ega tegelikult mingit drastilist kärpimist pole küll märgata. Ja kui langus ongi toimunud, siis hoopis teistel põhjustel kui lihtsalt kokkuhoid.